125. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 183 της 9 Μαΐου/5 Ιουν. 1986 (ΦΕΚ Α΄ 70) Έγκριση τροποποιήσεων σχεδίων πόλεων και καθορισμός όρων και περιορισμών δόμησης από τους νομάρχες. Έχοντας υπόψη: 1.Τις διατάξεις του άρθρ. 1 του Α.Ν. 314/1968 «περί παροχής εις τον Υπουργόν Βορείου Ελλάδος και τους νομάρχες αρμοδιότητας επί θεμάτων εγκρίσεως επεκτάσεως ή τροποποιήσεως σχεδίων πόλεων ή κωμών» (ΦΕΚ 47/Α) όπως αντικαταστάθηκε με το Ν.Δ. 1018/1971 (ΦΕΚ 220/Α) και συμπληρώθηκε με την παρ. 2 του άρθρ. 33 του Νόμ. 1337/83 «Έπέκταση των πολεοδομικών σχεδίων, οικιστική ανάπτυξη και σχετικές ρύθμισεις» (ΦΕΚ 33/Α) όπως η παράγραφος αυτή αντικαταστάθηκε με την παρ. 15 του άρθρ. 8 του Νόμ. 1512/1985 «Τροποποίηση και συμπλήρωση πολεοδομικών διατάξεων, ρύθμιση συναφών θεμάτων και θεμάτων του Ταμείου Νομικών» (ΦΕΚ 4/Α). 2.Τις διατάξεις της παρ. 3 του άρθρ. 34 του Νόμ. 1577/1985 «Γενικός Οικοδομικός Κανονισμός» (ΦΕΚ 210Α). 3.Τις διατάξεις του Νόμ. 1558/1985 (ΦΕΚ 137/Α) και ειδικότερα το άρθρ. 23 παρ. 1. 4.Την υπ’ αριθ. 223/1986 γνωμοδότηση του Συμβουλίου της Επικρατείας, με πρόταση του Υπουργού Περιβάλλοντος, Χωροταξίας και Δημοσίων Έργων, αποφασίζουμε: Άρθρ.1.-1.Για οικισμούς και πόλεις, πλην της περιοχής τέως Διοικήσεως Πρωτευούσης και τέως Δήμου Θεσσαλονίκης, με απόφαση του οικείου Νομάρχη και για το Νομό Αττικής των οικείων των Διαμερισμάτων γίνεται, σύμφωνα με την ισχύουσα νομοθεσία: α)Η έγκριση τροποποιήσεων εγκεκριμένων σχεδίων πόλεων πληθυσμού πάνω από 20.000 κατοίκους. Οι τροποποιήσεις αυτές δεν επιτρέπεται να είναι αντίθετες με τις διατάξεις και τις κατευθύνσεις εγκεκριμένου Γενικού Πολεοδομικού Σχεδίου (ΓΠΣ) σύμφωνα με το Νόμ. 1337/85, ούτε να μειώνεται το εύρος των οδών του βασικού οδικού δικτύου της περιοχής. Εάν δεν υπάρχει εγκεκριμένο Γ.Π.Σ.εξαιρούνται από την αρμοδιότητα του Νομάρχη, τροποποιήσεις που αφορούν στη μείωση του εύρους των οδών του βασικού οδικού δικτύου της περιοχής. Από την αρμοδιότητα αυτή εξαιρούνται επίσης τροποποιήσεις εγκεκριμένων σχεδίων πόλεων για τον καθορισμό χώρων ανέγερσης κτιρίων περιφερειακών νοσοκομείων, με την έννοια του άρθρ. 8 παρ. 2 του Νόμ. 1397/1983 (ΦΕΚ 143/Α), Πανεπιστημιακών Ιδρυμάτων και Τεχνολογικών Εκπαιδευτικών Ιδρυμάτων (Τ.Ε.Ι.), κτιρίων Πρεσβειών και Υπηρεσιών Υπουργείων. β)Η τροποποίηση και ο καθορισμός όρων και περιορισμών δόμησης εγκεκριμένων σχεδίων πόλεων σε οικισμούς με πληθυσμό πάνω από 5.000 κατοίκους με τις εξής διακρίσεις: Εάν υπάρχει εγκεκριμένο Γ.Π.Σ. η τροποποίηση και ο καθορισμός δεν επιτρέπεται να είναι αντίθετος με τις διατάξεις και τις κατευθύνσεις αυτού. Ειδικότερα δε η αύξηση των συντελεστών δόμησης επιτρέπεται εφόσον δε γίνεται υπέρβαση του μέσου συντελεστή δόμησης της πολεοδομικής ενότητας του Γ.Π.Σ. Εκατέρωθεν του βασικού οδικού δικτύου δεν επιτρέπεται να μεταβάλλονται οι χρήσεις ούτε να αυξάνονται οι συντελεστές δόμησης. Εάν δεν υπάρχει εγκεκριμένα Γ.Π.Σ. εξαιρείται της ανωτέρω αρμοδιότητας η αύξηση των ισχυόντων συντελεστών δόμησης για όλες τις χρήσεις, πλην των χώρων που προορίζονται για την ανέγερση δημοσίων, δημοτικών και κοινής ωφέλειας κτιρίων. Επίσης η αλλαγή χρήσεων εκατέρωθεν του βασικού οδικού δικτύου. Από την αρμοδιότητα αυτή εξαιρούνται επίσης η τροποποίηση και ο καθορισμός όρων και περιορισμών δόμησης των χώρων για ανέγερση των κτιρίων που αναφέρονται στην περίπτ. α της παρούσης παραγράφου. γ)Η αναστολή οικοδομικών εργασιών σύμφωνα με το άρθρ. 8 του Ν.Δ/τος 17.7.1923 «περί σχεδίων πόλεων κλπ.» ως ισχύει κατά την άσκηση των πιο πάνω αρμοδιοτήτων του. 2.Για τις περιοχές τέως Διοικήσεως Πρωτευούσης με απόφαση των οικείων Νομαρχών των Διαμερισμάτων και για τις περιοχές τέως Δήμου Θεσσαλονίκης με απόφαση του Νομάρχη, σύμφωνα με την ισχύουσα νομοθεσία γίνεται: Η έγκριση τροποποιήσεων ρυμοτομικών σχεδίων, η τροποποίηση και ο καθορισμός όρων και περιορισμών δόμησης περιλαμβανομένων και των προκηπίων καθώς και η αναστολή οικοδομικών εργασιών σύμφωνα με το άρθρ. 8 του Ν.Δ/τος 17.7.1923, με τις προϋποθέσεις και τους όρους που αναφέρονται κατά περίπτωση στα εδάφ. α και β της παρ. 1 του παρόντος άρθρου. 3.Ως βασικό οδικό δίκτυο κατά τις προηγούμενες παραγράφους νοείται εκείνο που χαρακτηρίζεται στους χάρτες που συνοδεύουν το Γ.Π.Σ. ως ελεύθεροι ή ταχείς λεωφόροι και ως αρτηρίες. Εάν δεν έχει εγκριθεί Γ.Π.Σ., ως βασικό οδικό δίκτυο νοείται: α)Για το Νομό Αττικής, οι δρόμοι οι οποίοι φαίνονται στα 7 διαγράμματα κλίμακος 1:20.000 που συνοδεύουν το Π.Δ. 414/1980 (ΦΕΚ 113/Α). β)Για τους λοιπούς νομούς οι εθνικοί δρόμοι κατά το τμήμα που εμπίπτει εντός του εγκεκριμένου σχεδίου πόλεως και που καθορίζεται με απόφαση του Νομάρχη. 4.Οι παρ. 1 και 2 του άρθρ. 1 του Α.Ν. 314/1968 όπως αντικαταστάθηκε με το άρθρ. 1 του Ν.Δ. 1018/1971 και οι προηγούμενες παρ. 1 και 2 του παρόντος άρθρου εφαρμόζονται και για λουτροπόλεις. Άρθρ.2.-Από το προηγούμενο άρθρο εξαιρούνται: α)Η έγκριση τροποποιήσεων σχεδίων καθώς (Μετά τη σελ. 294,48040) Σελ. 294,48041 Τεύχος Η113-Σελ. 73 Σχέδια Πόλεων 23.Δ.α.125 και όρων δόμησης που αφορούν παραδοσιακούς οικισμούς ή παραδοσιακά τμήματα οικισμών ή τροποποιήσεων που θίγουν διατηρητέα κτίρια ή το άμεσο περιβάλλον τους ή παραδοσιακά στοιχεία υπαίθριου εξοπλισμού. β)Θέματα τροποποιήσεων ρυμοτομικών σχεδίων και όρων και περιορισμών δόμησης για τα οποία έχει γνωμοδοτήσει το Κεντρικό Συμβούλιο Χωροταξίας, Οικισμού και Περιβάλλοντος μέχρι της δημοσιεύσεως του παρόντος. γ)Πόλεις και οικισμοί για τους οποίους η έγκριση των τροποποιήσεων και των όρων δομήσεως γίνεται με απόφαση του οικείου δημοτικού ή κοινοτικού συμβουλίου κατ’ εφαρμογή δ/τος εκδιδομένου βάσει του άρθρ. 33 παρ. 3 του Νόμ. 1337/83. δ)Η κατάργηση, η τροποποίηση ή ο καθορισμός περιοχών ως Ζωνών Ενεργού Πολεοδομίας (ΖΕΠ) ή Ζωνών Αστικού Αναδασμού (ΖΑΑ), ή Ζωνών Ειδικών Κινήτρων (ΖΕΚ), ή Ζωνών Ειδικής Ενίσχυσης (ΖΕΕ). Άρθρ.3.-Το υπ’ αριθ. 443/1983 Π.Δ/γμα «Μεταβίβαση αρμοδιότητας στους Νομάρχες έγκρισης τροποποιήσεων ρυμοτομικών σχεδίων και επιβολής προκηπίων» (ΦΕΚ 165Α) καταργείται. Άρθρ.4.-Η ισχύς του παρόντος δ/τος αρχίζει από τη δημοσίευσή του στην Εφημερίδα της Κυβερνήσεως. Σελ. 294,48042 Τεύχος Η113-Σελ. 74 23.Δ.α.125 Σχέδια Πόλεων 